De 19 søfolk som er ombord på det russiske tankskib Natig Aliyev, der siden 7. februar har haft forbud mod at sejle fra dets placering i Aalbæk Bugt, får deres løn i næste uge. Det skriver det russiske rederi Palmali i en mail.

Søfolkene ombord på det russiske tankskib har ikke fået løn i 5 måneder. Rederiet har flere gang lovet, at søfolkene ville få deres løn. Dog uden at det er sket, men nu skriver rederiet i en mail til Morten Bach, som er inspektør i ITF, De Internationale Transportarbejderes Fagforbund, at søfolkene får løn i næste uge, og at skibet derefter kan sejle videre. Tankskibet har været tilbageholdt siden 7. februar af Fogedretten i Hjørring, da rederiet Palmali ikke kan betale sin gæld til en bank. Søfartsstyrelsen har også gjort såkaldt arrest i skibet, da besætningen ikke har fået løn siden marts. Rederi skal således betale både sin gæld og løn til besætningen for at få lov til at sejle videre. Alle økonomiske udenståender skulle i følge rederiet være løst nu. - Vi har aftalt med Charterers, at de vil yde en bankgaranti for at løfte arrestationen af ​​fartøjet. Løftningen af ​​arrestationen af ​​skibet finder sted i næste uge, og som konklusion vil M/T Natig Aliyev endelig være tilbage til sporet, skriver rederiet i en mail.